ՀԱՅԱՍՏԱՆԻ ԵՌԱՄԻՈՒԹՅՈՒՆ ԿՈՒՍԱԿՑՈՒԹՅԱՆ ԾՐԱԳՐԻ ԵՎ ԿԱՆՈՆԱԴՐՈՒԹՅԱՆ ՆԱԽԱԳԾԵՐԻ ՀԻՄՆԱԿԱՆ ԴՐՈՒՅԹՆԵՐ

Հաշվի առնելով, որ Հայաստանում բոլոր իշխանությունները կառավարել են դիլետանտիզմի մակարդակով, երկիրը երբևե, որևե իշխանության օրոք չի կառավարվել արժանիների կողմից, և այն համգամանքը, որ առկա քաղաքական իրողությունները և դրանցով պայմանավորված պետության առջև ծառացած հիմնախնդիրներն ունեն օրհասկան լուծման անհրաժեշտություն, ինչպես նաև այն հանգամանքը, որ ազգային-քաղաքական օրակարգի անհրաժեշտությունը թելադրում է նոր քաղաքական ուժի առկայության հրամայականը, որոշվեց ստեղծել Հայաստանի Եռամիություն կուսակցություն:  
Այն գործելու է ՀՀ Սահմանադրությանը, «Կուսակցությունների մասին» ՀՀ Սահմանադրական օրենքին, և այլ իրավական ակտերին համապատասխան, ունենալու է ստորաբաժանումներ ՀՀ տարածքում:   
Հիմնասյուներն են՝ քաղաքական առկա իրավիճակի շիտակ գնահատումը, մարզերի համաչափ զարգացումը և երկրի դինամիկ զարգացումը:  
Հայաստանի «Եռամիություն կուսակցությունն իր գործունեությունն իրականացնում է ՀՀ Սահմանադրության, օրենքների, Կուսակցության կանոնադրության և Ծրագրի, հրապարակայնության, օրինականության հիման վրա:  
Կուսակցության բարձրագույն ղեկավար մարմինը Համագումարն է, որն հրավիրում է Կուսակցության մշտապես գործող ղեկավար մարմինը, ոչ ուշ, քան 3 տարին մեկ անգամ: Համագումարն է ընտրում Կանոնադրությամբ սահմանված մարմինները, որոնք հաշվետու են Համագումարին: Համագումարների միջև ընկած ժամանակահատվածում կուսակցության գործունեությունը ղեկավարում է Կուսակցության մշտապես գործող ղեկավար մարմինը, որի համակարգողը Կուսակցության Նախագահությունն է:  
Կուսակցության տարածքային մարմինները ստեղծվում են տարածքային հատկանիշով` ՀՀ մարզերում և Երևան քաղաքի վարչական շրջաններում: